Commutationem terrarum atque censuum inter nos, ecclesiam scilicet Sanctæ-Mariæ de Pontiniaco et ecclesiam Sancti-Martini de Chableia, habitam, litterarum apicibus dignum duximus annotare, ut futuris temporibus rata et inconvulsa valeat permanere. Igitur, imprimis concedit ecclesiæ Sancti-Martini, ex parte Pontiniacensis ecclesiæ, Hugo ejusdem loci abbas, quidquid Hugo de Merlenniaco et Humbaldus præpositus Autisiodorensis, de tenemento Hugonis Arumnensis et Willelmi de Monte-Regio, tenebant; quod jam ecclesiæ Pontiniacensi concesserant. Concedit etiam tres solidos et dimidium annualis census, de terra quam Arnulfus Capicerius dederat Sanctæ-Mariæ; concedit et alios septem denarios in valle Flaiaci; eo tenore ut omnia supradicta ecclesia Sancti-Martini deinceps perpetuo jure possideat. In secundo loco concedit, ex parte Chableiensis ecclesiæ, Sanctæ-Mariæ de Pontiniaco, Bruno præpositus Sancti-Martini, quidquid terrarum et census ecclesia Sancti-Martini Chableiarum habebat et habere debebat in castellaria Lagniaci, exceptis duobus solidis census quos monachi Pontiniacenses Sancto-Martino debent. Concedit eo tenore scilicet ut ad integrum ea deinceps Pontiniacensis ecclesia perpetuo jure possideat. Hujus rei testes sunt, ex parte Sanctæ-Mariæ, monachi: Garinus, Rainaldus, Bartholomeus; laici: Achardus præpositus et Poardus frater ejus; Arembertus faber; Milo, maior Chichiaci; Stephanus de Sanctis-Virtutibus; Johannes et Matthæus frater ejus; ex parte Sancti-Martini: Arnulfus, Capicerius; Galterus, cantor; Theudo, sacerdos; Johannes, sacerdos, filius Bertranni; Theodoricus; Petrus filius Guidonis, canonici Sancti-Martini; laici: Guido, maior; Arembertus de Autissiodoro; Robertus decimator; Galterus, molendinarius; Hugo, faber; Milo, cordubanarius; Engelbertus, sutor. Actum Chableiis, publice, in capitulo Sancti-Martini, anno ab Incarnatione Domini millesimo centesimo trigesimo tertio; die dominico, secundo nonis februarii; Innocentio secundo papa; Ludovico regnante in Francia.